ฝึกการแสดงออกด้วยความมั่นใจ ดูแลตัวเอง สร้างความมั่นใจในตัวเองจากภายในสู่ภายนอก เลียนแบบคนที่มีความมั่นใจ
การสื่อสารออกไปด้วยความซื่อตรง และตรงไปตรงมานั้น จะช่วยให้คุณมีความมั่นใจไม่ว่าในสถานการณ์ใดก็แล้วแต่ เพราะการสื่อสารที่มีความแน่นอน จะช่วยให้ทั้งผู้พูดและผู้ฟังมั่นใจว่าสิทธิของทุกฝ่ายจะถูกปกป้องไว้ นอกจากนี้ยังเป็นการยืนยันว่าทุกคนที่อยู่ในวงสนทนามีความเข้าใจตรงกัน และยังหมายถึงว่า ความคิดเห็นของแต่ละคนนั้นจะถูกพิจารณา เมื่อต้องหาทางออกของปัญหาบางอย่างร่วมกัน  ตัวอย่างเช่น หากคุณอยากมีความมั่นใจเมื่อถูกสัมภาษณ์งาน คุณอาจจะมองว่าการสัมภาษณ์ครั้งนี้ คือโอกาสที่จะพิสูจน์ว่าประสบการณ์และความรู้ของคุณนั้น จะช่วยเติมเต็มความต้องการของบริษัทได้หรือเปล่า ซึ่งคุณอาจจะพูดกับผู้สัมภาษณ์ว่า “จากสิ่งที่คุณได้บอกฉัน ทักษะหนึ่งที่บริษัทของคุณกำลังตามหาอยู่ คือ ความสามารถในการช่วยขยายการให้บริการรถไฟขนส่ง ซึ่งจากตำแหน่งของฉันที่ ABC Transport ฉันสามารถช่วยลูกค้ารายใหญ่ระดับชาติ 3 ราย ขยายการให้บริการรถไฟขนส่ง ทำให้บริษัทมีรายได้กว่าสามร้อยล้านบาท ซึ่งฉันอยากจะแสดงความสามารถนี้ให้พวกคุณเห็นที่นี่อีกครั้ง” นายจ้างในอนาคตของคุณจะเห็นความมั่นใจในตัวคุณ เพราะว่าคุณได้แสดงให้เห็นถึงสิ่งที่คุณทำในอดีตอย่างเป็นรูปธรรมซึ่งก็ไม่ใช่การโอ้อวดแต่อย่างใด นอกจากนี้ คุณยังแสดงให้เห็นถึงความกระตือรือร้นที่จะเป็นส่วนหนึ่งของทีมด้วย เมื่อคุณต้องตัดสินใจอะไรบางอย่าง อย่าลังเลที่จะเลือก คุณต้องแน่วแน่และมั่นใจ และเตรียมพร้อมการตัดสินใจไว้  การตัดสินใจบางทีก็เป็นเพียงเรื่องเล็กๆ เช่น ตัดสินใจว่าจะทานอาหารค่ำที่ไหน ซึ่งการตัดสินใจในเรื่องแบบนี้ ขอแค่คุณอย่าคิดมากจนเกินไป เลือกสักร้านแล้วก็เพลิดเพลินกับเมนูอันแสนอร่อยเถอะ หากต้องตัดสินใจในเรื่องสำคัญ เช่น เรื่องรับงานใหม่ คุณสามารถใช้เวลาเพื่อชั่งน้ำหนักระหว่างข้อดีและข้อเสียของการตัดสินใจนี้ได้ จำไว้ว่า อย่ากังวลหรือลังเลมากจนเกินไป เปลี่ยนความประหม่าที่มีให้กลายเป็นสิ่งที่มีประโยชน์ โดยเปลี่ยนจุดโฟกัสไปที่งานแทน ซึ่งคนที่มีความมั่นใจนั้น มักจะไม่กลัวที่จะเดินหน้าเพื่อปรับปรุงงานให้ดีขึ้น เพราะว่าสิ่งที่พวกเขาทำ ไม่ได้ส่งผลกระทบต่อความคิดของพวกเขาอยู่แล้ว เนื่องจากพวกเขารู้อยู่เสมอว่า ยังไงก็ต้องเจอหนทางที่ดีที่สุดสำหรับทุกสถานการณ์ที่เจออยู่ดี นั่นทำให้พวกเขามีความมั่นใจอยู่ตลอดเวลา แม้ว่าจะมีความผิดพลาดเกิดขึ้นก็ตาม คนที่มีความมั่นใจนั้นจะไม่ยอมแพ้อะไรง่ายๆ พวกเขาจะไม่ล้มเลิกจนกว่าจะเจอทางออกของปัญหา หรือจนกว่าจะเจอหนทางของความสำเร็จ หากคุณต้องการแสดงออกด้วยความมั่นใจ อย่าหลีกหนีเมื่อต้องเผชิญหน้ากับความยากลำบาก อาจจะมีหลายสิ่งที่คุณต้องเปลี่ยนเกี่ยวกับตัวเอง แต่คุณต้องยอมรับสิ่งที่ตัวเองเป็นก่อนที่จะเริ่มต้นเปลี่ยนแปลงบางสิ่งบางอย่าง จำไว้ว่า อย่าเอาตัวเองไปเปรียบเทียบกับคนอื่น และพยายามอย่ากังวลว่าคนอื่นจะคิดยังไงกับคุณ เรียนรู้ที่จะเดินตามเส้นทางของตัวเอง และทำสิ่งที่คุณต้องการจะทำจะดีกว่า ทำในสิ่งที่คุณคิดว่าอยากจะทำอยู่ตลอดมา คุณอาจลงเรียนอะไรสักอย่าง เข้าร่วมชมรม หรือไม่ก็ทำไรก็ได้ที่คุณคิดว่าเป็นสิ่งที่คุณทำได้ดี การได้ทำในสิ่งที่ช่วยเพิ่มความเข้มแข็งในตัวคุณให้สำเร็จได้ จะช่วยเพิ่มความมั่นใจในตัวคุณ. ในทุกวัน ให้คุณลองเขียนถึงสิ่งที่คุณรู้สึกภูมิใจ ไม่ว่าจะเป็นสิ่งดีๆ ที่คุณทำต่อคนอื่น หรือสิ่งดีๆ ที่คุณได้พบเจอในชีวิต เมื่อใดก็ตามที่คุณต้องการจะดึงความมั่นใจในตัวออกมา ให้คุณมองย้อนกลับไปที่บันทึกเหล่านั้น แล้วบอกตัวเองว่า คุณนั้นก็มีดีหลายอย่างเหมือนกัน ใช้เวลากับคนที่รักคุณและคนที่คุณรัก เพราะการที่มีคนคอยสนับสนุนคุณนั้น จะช่วยในคุณมีความมั่นใจในหลายๆ สถานการณ์ ซึ่งคนเหล่านี้ก็คือ ครอบครัวของคุณ เพื่อน และคนสำคัญคนอื่นๆ ในชีวิตคุณ ดูแลสุขภาพและร่างกายตัวเองให้ดีเข้าไว้ เพราะเมื่อมีร่างกายที่ดี คุณก็จะรู้สึกดีกับตัวเอง ดังนั้น ออกกำลังกายอย่างสม่ำเสมอ และกินอาหารที่ดีต่อสุขภาพ เมื่อคุณรู้สึกดีกับตัวเอง คุณก็จะมีความมั่นใจมากกว่าเดิม แล้วผลลัพธ์ที่ได้ก็คือการแสดงออกที่เต็มเปี่ยมไปด้วยความมั่นใจนั่นเอง ตั้งเป้าไว้ว่าจะออกกำลังกายอย่างน้อย 30 นาทีต่อวัน วิธีที่ดีที่สุดในการแสดงออกด้วยความมั่นใจก็คือ การมีความมั่นใจที่ออกมาจากข้างในนั่นเอง ซึ่งก็มีหลายสิ่งที่คุณสามารถทำ เพื่อช่วยให้ตัวเองมีความมั่นใจและความภูมิใจในตัวเองได้ และสิ่งเหล่านี้ยังส่งผลให้คุณรู้สึกดีกับสถานการณ์ที่หลากหลายด้วย การเชื่อในตัวเองนั้นคือเคล็ดลับในการสร้างความมั่นใจ ถ้าคุณสามารถแสดงออกด้วยความมั่นใจได้ คุณก็จะดูน่าเชื่อถือ ดังนั้น ลองมองลงไปลึกๆ ข้างในตัวคุณแล้วรับรู้ถึงด้านดีๆ ของตัวเอง คุณอาจจะคิดว่าคุณไม่ได้มีความพิเศษอะไร แต่จริงๆ แล้วคุณมี ซึ่งความมั่นใจที่ออกมาจากภายในแบบนี้ จะทำให้คุณเป็นคนที่ดูดีมีความมั่นใจ  ตั้งเป้าหมายที่เป็นไปได้แล้วทำมันให้เป็นจริง บอกตัวเองว่าคุณสามารถประสบความสำเร็จกับเป้าหมายที่วางไว้ได้ รักในสิ่งที่ตัวเองเป็น ยอมรับทั้งด้านดีและไม่ดีของตัวเอง ให้เวลากับตัวเองเมื่อได้ทำสิ่งที่ผิดพลาดไป และให้รางวัลตัวเองเมื่อประสบความสำเร็จกับบางสิ่งบางอย่าง พูดคุยกับคนที่รักคุณ เพราะคนเหล่านี้สามารถช่วยให้คุณมองเห็นด้านดีๆ ของตัวเองได้ เนื่องจากพวกเขารักคุณด้วยเหตุผลพิเศษที่ไม่เหมือนคนอื่น และสิ่งที่คุณได้รับจากพวกเขาจะช่วยให้คุณรู้สึกมีค่าขึ้น เพื่อการแสดงออกอย่างมั่นใจ ให้คุณเปลี่ยนไปโฟกัสในสิ่งที่สร้างความมั่นใจให้คุณจะดีกว่า โดยคิดถึงด้านดีๆ ที่ตัวเองมี และพิจารณาถึงสิ่งที่คุณสามารถทำได้ดี (ไม่ว่าจะเรื่องเล็กหรือใหญ่ก็ตาม) แล้วให้คุณทำลิสต์ถึงสิ่งที่บ่งบอกความเป็นคุณ ตัวอย่างเช่น  ฉันเป็นเพื่อนที่ดี ฉันเป็นพนักงานที่ขยันทำงาน ฉันเก่งเลข วิทยาศาสตร์ การสะกดคำ ไวยากรณ์ และอื่นๆ อีกหลายอย่าง ฉันได้ถ้วยรางวัลจากการแข่งหมากรุก การนึกถึงเหตุการณ์ที่คุณได้รับคำชื่นชมจากคนอื่น จะช่วยให้คุณคิดบวกกับตัวเอง และจะส่งผลให้คุณเป็นคนที่มีความมั่นใจมากขึ้น เมื่อคุณรู้แล้วว่าสถานการณ์ไหนที่ทำให้คุณมีความมั่นใจ ให้คุณปรับเอาความมั่นใจในสถานการณ์นั้น มาใช้กับสถานการณ์อื่นๆ ด้วย  เขียนลิสต์สถานการณ์ต่างๆ ที่คุณอยู่แล้วรู้สึกมีความมั่นใจ ในแต่ละสถานการณ์ ให้คุณเขียนว่าสิ่งไหนที่อยู่ในสถานการณ์นั้น สร้างความมั่นใจให้ตัวคุณ ตัวอย่างเช่น “ฉันรู้สึกมั่นใจเมื่อฉันอยู่กับเพื่อน เหตุผลที่ทำให้ฉันมีความมั่นใจก็คือ ฉันรู้จักกับพวกเขามานานมาก ฉันรู้ว่าพวกเขาจะไม่มีวันตัดสินตัวฉันอย่างแน่นอน เพราะว่าพวกเขายอมรับในสิ่งที่ฉันเป็น” เขียนถึงสถานการณ์ที่คุณอยู่แล้วรู้สึกขาดความมั่นใจ สำหรับสถานการณ์เหล่านี้ ให้คุณเขียนว่าอะไรที่ทำให้คุณหมดความมั่นใจ ตัวอย่างเช่น “ฉันรู้สึกขาดความมั่นใจเมื่อฉันอยู่ที่ทำงาน เหตุผลที่ฉันขาดความมั่นใจก็เพราะว่า งานนี้เป็นใหม่ของฉัน และฉันก็ไม่แน่ใจว่าตัวเองกำลังทำอะไรอยู่ อีกอย่างหัวหน้าของฉันก็ค่อนข้างจะจู้จี้จุกจิก แล้วก็ชอบจับผิดงานที่ฉันทำด้วย อีกหนึ่งทักษะที่คุณควรจะมี คือ ความมุ่งมั่นที่จะประสบความสำเร็จในสิ่งที่คุณทำ ทั้งในที่ทำงาน ที่โรงเรียน หรือแม้แต่ความสัมพันธ์ที่คุณมี ซึ่งทั้งหมดนี้เป็นเรื่องของความมุ่งมั่นทั้งสิ้น เพราะคนที่มีความมั่นใจนั้นจะพยายามปรับปรุงสิ่งที่พวกเขาทำจนกว่าจะประสบความสำเร็จกับสิ่งนั้น แต่คนที่ขาดความมั่นใจมักจะชอบโฟกัสไปที่ลักษณะภายนอกของพวกเขา และกังวลเกี่ยวกับข้อบกพร่องของตัวเอง (ซึ่งความจริงไม่ได้เป็นแบบนั้นสักนิด) และยังชอบกังวลว่าตัวเองจะล้มเหลว จนไม่กล้าเดินหน้าต่อ พิจารณาถึงเหตุการณ์ที่เพิ่งผ่านพ้นไปไม่นาน เช่น การพูดในที่สาธารณะ หรือการสัมภาษณ์งาน แล้วมองหาสิ่งที่ดีๆ ในสถานการณ์นั้นๆ มาอย่างน้อย 3 อย่าง เพราะนี่จะช่วยไม่ให้คุณมีความคิดด้านลบ ความคิดด้านลบนั้นสามารถทำให้คนอีกหลายคนทุกข์ได้ เพราะความคิดด้านลบมักจะมาจากความเชื่อส่วนตัวที่มักจะไม่ใช่เรื่องจริง ตัวอย่างของความคิดประเภทนี้ก็จะมีเช่น “ฉันยังไม่ดีพอ” “ฉันเป็นคนโชคร้าย” หรือ “ฉันมักจะทำเรื่องให้ยุ่งยากไปซะทุกอย่าง”  จำไว้ว่าความคิดเหล่านั้นสามารถเกิดขึ้นได้ ขอแค่ให้คุณจับนิสัยแย่ๆ เหล่านั้นมา แล้วก็ปรับเปลี่ยนความคิดเหล่านั้นให้เป็นไปในทางที่ดีกว่าเดิมด้วยตัวคุณเองเถอะ ตอบโต้ความคิดเชิงลบ โดยการคิดถึงสิ่งที่ตรงกันข้ามกับความคิดลบๆ นั้น แล้วทดสอบว่าอันไหนคือเรื่องจริง หากคุณบอกกับตัวเองว่า “ฉันเป็นคนโชคร้าย” ให้คุณตอบโต้ความคิดนั้นด้วยสิ่งต่างๆ ในชีวิตที่ทำให้คุณรู้สึกโชคดี ตัวอย่างเช่น คอยเตือนตัวเองว่า “ฉันมีหลังคาคุมหัว มีอาหารวางบนโต๊ะ มีเสื้อผ้าให้ใส่ มีเพื่อน มีครอบครัวที่รักฉัน แล้วปีที่แล้วก็เพิ่งจะถูกหวยได้เงินมาเป็นพันเลย” จำไว้ว่าคำวิจารณ์ที่อยู่ภายในความคิดคุณ ไม่มีทางที่จะถูกต้องได้ การเก็บคำวิจารณ์ไว้ข้างในจะช่วยให้คุณมีความมั่นใจขึ้น ซึ่งการที่คุณมีความมั่นใจมากขึ้นนั้นก็เพราะว่า คุณไม่ต้องกลัวว่าคนอื่น (หรือแม้แต่ตัวคุณเอง) จะคอยมาวิจารณ์ตัวคุณ คุณสามารถใช้ลิสต์ที่คุณเขียนถึงด้านดีๆ ในตัวคุณมาเป็นตัวช่วยเพิ่มความเชื่อมั่นได้ และคิดอยู่เสมอว่า คุณพร้อมที่จะรับความท้าทายและสามารถทำสุดความสามารถได้ในทุกสถานการณ์ที่ต้องเจอ หากคุณชอบคิดถึงแต่เรื่องที่คุณได้ทำผิดพลาดไป ประสิทธิภาพของ “การรับรู้ความสามารถของตัวเอง” (ความเชื่อว่าตัวเองสามารถทำทั้งสิ่งเล็กๆ และใหญ่ให้สำเร็จได้) ก็จะลดลง ส่งผลให้ความมั่นใจหดหาย และทำให้คุณแสดงออกอย่างคนขาดความมั่นใจ ดังนั้น ให้คุณเชื่อมั่นว่าคุณสามารถก้าวข้ามอุปสรรคต่างๆ ได้จะดีกว่า ลองมองหาคนที่คุณรู้จัก ที่คุณคิดว่าเขาเป็นคนมีความมั่นใจ เพราะคนเหล่านี้สามารถเป็นต้นแบบให้กับคุณได้ ซึ่งคุณอาจจะเลือกพ่อแม่ของคุณ คุณครู หรือคนดังมาเป็นต้นแบบ จากนั้นให้คุณลองสังเกตการแสดงออกของพวกเขา การพูด และภาษากาย พยายามปรับสิ่งเหล่านี้มาใช้กับตัวคุณเอง และฝึกจนกว่าเป็นธรรมชาติ การเป็นมิตรกับคนอื่นและการยิ้มนั้นจะช่วยให้คุณดูเป็นคนมีความมั่นใจ เพราะคนอื่นจะเห็นว่าคุณนั้นเป็นคนที่ดูแฮปปี้ นิสัยดี และสนุกกับการได้อยู่ร่วมกับคนอื่น เมื่อพวกเขาเห็นแบบนั้น พวกเขาก็จะอยากเข้าหาคุณเอง  การมีส่วนร่วมในกิจกรรมที่หลากหลายนั้น จะช่วยเพิ่มโอกาสให้คุณแสดงมิตรภาพและความมั่นใจออกมาได้ แนะนำชื่อตัวเองให้คนอื่นรู้จัก เพราะว่านี่จะทำให้พวกเขาประทับใจ และมองว่าขนาดตัวคุณเอง ยังให้ความนับถือตัวเองเลย พวกเขาเองก็ต้องนับถือคุณเช่นกัน ซึ่งสิ่งนี้ทำให้พวกเขายินดีที่จะฟังคุณเวลาที่คุณพูด คนที่มีความมั่นใจนั้นจะไม่พูดเยอะเกินไป พวกเขาจะพูดแบบพอดีๆ และฟังคนอื่นพูดด้วย เวลาที่พวกเขาเข้าสังคมและพูดคุยกับคนอื่น พวกเขาก็จะใช้ทักษะนี้ได้อย่างเหมาะสม  ตัวอย่างเช่น อย่าพูดถึงแต่เรื่องตัวเองมากจนเกินไป เพราะเมื่อคุณพูดถึงแต่ความสำเร็จของตัวเอง คนอื่นอาจจะคิดว่าคุณกำลังพยายามอย่างมากเพื่อที่จะได้การยอมรับจากคนอื่น ซึ่งคนที่มีความมั่นใจจริงๆ นั้น จะไม่พยายามเรียกร้องการยอมรับจากใคร ดังนั้น แทนที่คุณจะพูดถึงแต่เรื่องตัวเอง ให้คุณถามถึงเรื่องราวของคนอื่นบ้าง   น้อมรับคำชมด้วยความยินดี เมื่อมีคนชื่นชมคุณ ให้ขอบคุณพวกเขาด้วย เพราะคนที่มีความมั่นใจนั้น จะรู้ว่าตัวเองมีค่าพอสำหรับคำชมเหล่านั้น ดังนั้น อย่าถ่อมตัวเกินไปโดยการบอกว่าคุณยังไม่ดีพอ หรือทำเหมือนว่าความสำเร็จที่คุณได้มานั้น เป็นเพราะว่าคุณแค่ดวงดีเฉยๆ คนที่มีความมั่นใจ จะไม่ใช่คนที่ชอบแสดงออกด้วยความกังวลหรือตื่นเต้นกับบางสิ่งบางอย่าง การปรับเปลี่ยนภาษากายเล็กๆ น้อยๆ สามารถแสดงให้เห็นถึงความมั่นใจได้ แม้ว่าในใจคุณจะประหม่าอยู่ก็ตาม  ยืนขึ้นด้วยหลังและไหล่ที่ตรง สบตาเมื่อกำลังพูดกับใครสักคนอยู่ อย่ากระวนกระวาย ผ่อนคลายความตึงของกล้ามเนื้อ เมื่อคุณพบกับคนใหม่ๆ ให้คุณสบตาและจับมืออย่างกระชับ เพื่อแสดงการทักทาย เพราะว่านี่แสดงให้เห็นว่าคุณเป็นคนที่มีความมั่นใจและเอาใจใส่คนอื่น ใช้น้ำเสียงที่ชัดเจนและดูมั่นใจเมื่อพูดกับคนอื่น หากเสียงคุณสั่นหรือไม่ชัดเจน คนอื่นอาจจะมองว่าคุณเป็นคนที่ไม่มีความมั่นใจก็ได้ และถ้าหากคุณรีบพูดหรือรวบคำมากจนเกินไป พวกเขาก็อาจจะคิดว่าคุณไม่ได้หวังให้คนอื่นฟังคุณสักเท่าไร พยายามอย่าใช้คำว่า “อืม” และ “เอ่อ” คนส่วนใหญ่มักจะมองคนที่ลักษณะภายนอกในครั้งแรกที่เห็น บางครั้ง การแสดงออกแบบคนมั่นใจนั้นก็หมายถึงเรื่องการแต่งตัวด้วย หากแต่งตัวเหมือนกับว่าคุณเพิ่งลุกออกมาจากเตียง คนอื่นก็อาจจะไม่ให้ความสำคัญหรือความเคารพกับคุณ ตรงกันข้าม หากคุณแต่งตัวให้เหมือนว่าคุณเตรียมพร้อมที่จะทำบางสิ่งบางอย่าง คนอื่นก็จะมองว่าคุณเป็นคนที่มีความมั่นใจและน่าเคารพ การพยายามทำให้เป็นคนที่ดูซีเรียสกับลุคของตัวเองนั้น จะทำให้ดูเหมือนว่าคุณนั้นซีเรียสกับความต้องการของตัวเองมากๆ อย่าปล่อยให้คนอื่นพูดเพื่อคุณอย่างเดียว เพราะว่าพวกเขาอาจจะใช้ผลประโยชน์จากตัวคุณก็ได้ หากคุณพูดเพื่อตัวเอง และแสดงให้คนอื่นเห็นว่าคุณจะไม่ยอมให้ใครดูหมิ่นอีกต่อไป พวกเขาก็จะเห็นความมั่นใจในตัวคุณและให้ความนับถือคุณ ตัวอย่างเช่น หากคุณกำลังพูดอยู่ แล้วมีบางคนพูดขัดขึ้นมา ให้คุณพูดว่า “ขอโทษนะคะ/ครับ ฉันขอพูดตรงนี้ให้จบก่อนนะ” คนอื่นมักปฏิบัติกับคุณแบบที่คุณทำกับตัวคุณเอง หากคุณชอบติตัวเอง คนอื่นก็จะเริ่มปฏิบัติกับคุณในทางนั้นเหมือนกัน ซึ่งถ้าคุณมีความนับถือตัวเองอยู่ คนอื่นก็จะเห็นว่า คุณคงจะไม่มองเห็นแต่สิ่งไม่ดีที่มาจากตัวคนอื่นเช่นกัน ตัวอย่างเช่น อย่าพูดกับคนอื่นว่าคุณไม่ชอบผมตัวเองเอามากๆ แต่ให้คุณพยายามหาอะไรบางอย่างในตัวที่คุณชื่นชอบแล้วโฟกัสที่จุดนั้นแทน หรือไม่ก็ไปตัดผมทรงใหม่และเปลี่ยนภาพลักษณ์แบบลบๆ ให้เป็นบวกจะดีกว่า หากคุณกำลังมีปัญหาในการแสดงออกถึงความมั่นใจในสถานการณ์ใดสถานการณ์หนึ่ง ให้จินตนาการถึงตัวคุณในสถานการณ์ต่างๆ ที่คุณมีความมั่นใจ ตัวอย่างเช่น คุณไม่มีปัญหาในการพูดคุยกับคนที่โรงเรียน แต่ว่าคุณกลับนั่งเงียบเมื่ออยู่ในงานปาร์ตี้ ดังนั้น เมื่ออยู่ในงานปาร์ตี้ ให้คุณจินตนาการว่า คุณก็แค่กำลังพูดกับคนที่เรียนห้องเดียวกันก็เท่านั้นเอง ท้าทายความคิดลบๆ ที่เกิดขึ้นกับคุณเมื่ออยู่ในงานปาร์ตี้ ด้วยการมั่นใจว่าตัวคุณนั้นมีทักษะการเข้าสังคมและสามารถพูดคุยอย่างง่ายดายในสถานการณ์ต่างๆ ได้ คนที่มีความมั่นใจนั้น ไม่เพียงแต่จะมองตัวเองในด้านบวก พวกเขายังรับรู้ถึงด้านดีๆ ของคนอื่นด้วย หากเพื่อนร่วมงานของคุณทำงานได้อย่างยอดเยี่ยมหรือได้รับรางวัลชมเชย ให้คุณแสดงความยินดีกับเขาด้วยการยิ้ม ชื่นชมเขาพวกเขาทั้งในสิ่งเล็กน้อยหรืองานใหญ่ที่พวกเขาทำ เพราะนี่จะช่วยทำให้คุณเป็นคนที่มีความมั่นใจเมื่ออยู่กับคนอื่น ทำให้การตอบสนองร่างกายนั้นเป็นไปอย่างสงบ ด้วยการระงับการตอบสนองแบบสู้หรือหนี (fight or flight response) ซึ่งก็หมายความว่า การตอบสนองต่อสถานการณ์ที่ยากลำบากนั่นเอง  และถึงแม้คุณจะรู้สึกว่าคุณไม่ได้มีความมั่นใจเพิ่มขึ้นในช่วงเวลานั้น แต่การหายใจลึกๆ จะช่วยให้คุณสงบลงได้ ตัวอย่างเช่น หากคุณรู้สึกประหม่าเกี่ยวกับการสัมภาษณ์งาน ให้คุณหายใจลึกๆ สักสิบครั้ง เพื่อทำให้ร่างกายสงบ โดยหายใจเข้า 4 วินาที แล้วค้างไว้ 4 วินาที จากนั้นหายใจออกอีก 4 วินาที นี่จะทำให้ร่างกายของคุณผ่อนคลาย และช่วยทำให้คุณดูเป็นคนที่มีความมั่นใจเมื่ออยู่ต่อหน้าคนอื่น บางคนอาจมีความคิดผิดๆ ว่า การที่จะเป็นที่รู้จักหรือเป็นคนมีความมั่นใจได้นั้น คุณต้องกล้าที่พูดเรื่องไม่ดีของคนอื่น ซึ่งจริงๆ แล้วไม่ใช่แบบนั้นเลย เพราะความมั่นใจไม่สามารถสร้างได้จากการนินทาคนอื่น
สื่อสารด้วยความแน่วแน่. ตัดสินใจด้วยความแน่วแน่. ขยันทำงาน. อย่ายอมแพ้อะไรง่ายๆ. ยินดีกับสิ่งที่ตัวเองเป็น. ทำในสิ่งที่ช่วยให้คุณรู้สึกเข้มแข็ง. เขียนบันทึกประจำวัน. รักษาความสัมพันธ์กับคนที่คุณรัก. รักษาสุขภาพ. เชื่อในตัวเอง. เขียนลิสต์ด้านดีๆ ของตัวคุณเอง. จดจำสิ่งดีๆ ที่คนอื่นได้พูดกับคุณไว้. หาว่าอะไรที่ทำให้คุณรู้สึกมั่นใจ. โฟกัสไปที่การปรับปรุงตัวเอง. เก็บคำวิจารณ์ไว้ข้างใน. เชื่อในความสามารถของตัวเองเพื่อที่จะได้กล้าทำสิ่งที่ท้าทาย. หาคนที่มีความมั่นใจมาเป็นต้นแบบ. ยิ้มบ่อยๆ และทำตัวให้เฟรนด์ลี่. ฟังและพูดอย่างพอดี. ใช้ภาษากายที่แสดงให้เห็นถึงความมั่นใจ. จับมือทักทายด้วยความแน่วแน่. พูดอย่างชัดถ้อยชัดคำ. แต่งตัวด้วยความมั่นใจและให้ดูเหมาะสม. พูดเพื่อตัวเองบ้าง. อย่าวิจารณ์ตัวเองต่อหน้าคนอื่น. จินตนาการตัวคุณในสถานการณ์ที่แตกต่างกัน. ชื่นชมคนอื่นบ้าง. หายใจลึกๆ. นอกจากนี้ อย่านินทาคนอื่นลับหลัง.
https://www.wikihow.com/Act-Confident https://www.wikihow.com/Act-Confident https://www.wikihow.com/Act-Confident https://www.wikihow.com/Act-Confident
Practicing Acting Confident Taking Care of Yourself Building Your Self-Confidence from the Inside Out Mimicking Confident People